**Nota de fundamentare**

**la proiectul Hotărârii Guvernului cu privire la aprobarea modificărilor şi completărilor ce se operează în Hotărârea Guvernului nr. 730 din 8 septembrie 2014**

**1. Condiţiile ce au impus elaborarea proiectului hotărârii de Guvern:**

Consiliul de coordonare al Programului naţional în domeniul reducerii afecţiunilor determinate de deficienţa de fier şi acid folic a decis comasarea atribuţiilor Consiliului pentru coordonarea Programului naţional de reducere a  afecţiunilor determinate de deficienţa de fier şi acid folic pînă în anul 2017, instituit prin Hotărârea Guvernului nr.171 din 19 martie 2013 cu cele ale Consiliul consultativ pentru coordonarea Programului naţional în domeniul alimentaţiei şi nutriţiei pentru anii 2014-2020, instituit prin Hotărârea Guvernului nr.730 din 8 septembrie 2014.

Planul de acţiuni pentru anii 2014-2016 la Programul naţional în domeniul alimentaţiei şi nutriţiei a expirat, iar pentru realizarea obiectivelor specifice prevăzute în acest Program este necesară aprobarea unui plan de acţiuni pentru perioada 2017-2020.

**2. Principalele prevederi ale proiectului, locul în sistemul de acte normative:**

Proiectul Hotărârii Guvernului cu privire la aprobarea modificărilor şi completărilor ce se operează în Hotărârea Guvernului nr. 730 din 8 septembrie 2014 a fost elaborat cu scopul asigurării continuităţii şi durabilităţii acţiunilor de implementare a Programului naţional în domeniul alimentaţiei şi nutriţiei (PNAN). Proiectul a fost elaborat în contextul continuării implementării acţiunilor în vederea realizării obiectivelor stabilite în PNAN.

Astfel, acţiunile legate de realizarea celor 8 obiective specifice au fost introduse în Planul de acţiuni prevăzut pentru anii 2017-2018.

Atribuţiile Consiliului pentru coordonarea Programului naţional de reducere a  afecţiunilor determinate de deficienţa de fier şi acid folic pînă în anul 2017 au fost transmise către Consiliul consultativ pentru coordonarea Programului naţional în domeniul alimentaţiei şi nutriţiei pentru anii 2014-2020, instituit prin Hotărârea Guvernului nr.730 din 8 septembrie 2014.

**3. Obiectivul modificării şi completării Hotărârii Guvernului nr. 730 din 8 septembrie 2014:**

Se prevede completarea modificarea şi completarea anexei nr.3 la Hotărârea Guvernului nr.730 din 8 septembrie 2014 în vederea preluării de către Consiliul coordonator în domeniul nutriţiei şi alimentaţiei a atribuţiilor Consiliului pentru coordonarea Programului naţional de reducere a  afecţiunilor determinate de deficienţa de fier şi acid folic pînă în anul 2017, instituit prin Hotărârea Guvernului nr. 171 din 19 martie 2012. Respectiv, punctele 2 şi 3 ale Hotărârii Guvernului nr. 171 din 19 martie 2013, se abrogă.

De asemenea, se prevede completarea HG 730 cu anexa nr.5 care conţine Planul de acţiuni pentru anii 2017-2020.

Proiectul hotărârii Guvernului cu privire la aprobarea modificărilor şi completărilor ce se operează în Hotărârea Guvernului nr. 730 din 8 septembrie 2014 a fost elaborat în conformitate cu Hotărârea Guvernului nr. 33  din  11.01.2007 cu privire la regulile de elaborare şi cerinţele unificate faţă de documentele  de politici.

**4. Fundamentarea economico-financiară.**

 Implementarea prezentei Hotărâri de Guvern presupune utilizarea eficientă a mijloacelor financiare disponibile, atât din contul mijloacelor bugetului de stat şi mijloacelor fondurilor asigurării obligatorii de asistenţă medicală, cât şi mijloacelor organizaţiilor internaţionale, non- guvernamentale etc.

**5. Elaboratorii proiectului.**

La elaborarea proiectului hotărârii Guvernului cu privire la aprobarea modificărilor şi completărilor ce se operează în Hotărârea Guvernului nr. 730 din 8 septembrie 2014 a participat grupul de lucru intersectorial instituit de Ministerului Sănătăţii.

**Ministru Ruxanda GLAVAN**